141 



P. media Peterm., senere (1853) blev den uddelt i Hansens 

 Herbarium der schleswig-holsteinischen Flor. Nr. 1159 under 

 Navnet P. unicolor Nolte. Den angives i Professor Langes 

 Haandbog for Danmark foruden de anførte Steder tillige fra 

 Sydvestsjælland og fra Bornholm, og mod dens formodede 

 Bastardnatur anfører Lange, at P. elatior er meget sjælden i 

 Sydvestsjælland og ikke findes paa Bornholm. Jeg har 

 nærmere seet paa de fra disse Steder samlede Planter i 

 Botanisk Haves og Professor Langes Herbarier, ligesom jeg 

 ogsaa har eftersøgt den angivne Plante paa Bornholm og 

 har faaet levende Exemplarer sendt fra Hr. Lærer Bergstedt. 



Planten fra Sjælland: Borreb y ved Skjelskør (hvor 

 den forøvrigt nu skal være forsvunden) er, naar bortsees 

 fra Kronen, en typisk om end temmelig stærkt filtet P. offici- 

 nalis. Kronen er derimod større og fladkravet og viser sig 

 paa de tørrede Exemplarer af næsten læderagtig Fasthed, 

 med kraftigt fremtrædende Nerver og bleg grønlig Farve. 

 Paa Etiketten har Finderen (P. Nielsen) bemærket, at Kronen 

 var „blivende". Planten angives desuden at være ganske 

 steril. Man kunde jo meget vel antage, at der forelaa en 

 Bastard mellem P. officinalis. og P. elatior, som stod nærmest 

 den første og kun havde Krone som den sidste, men den 

 „blivende" Krone tyder paa, at der foreligger noget unor- 

 malt, maaske en svagt udpræget Ghloranthi eller en Sygdom. 

 Jeg kan derfor ikke tro, at der her foreligger en Bastard 

 mellem P. elatior og P. officinalis. 



Paa Bornholm ved Vaseaaen ved Svannike, hvorfra 

 P. unicolor angives, fandt jeg kun Former af P. acaulis 

 x officinalis lige fra Former, der stode P. officin alis meget 

 nær og kun afveg ved Bladform og lidet større og noget 

 mere langstilkede Blomster, til store og kraftige Former med 

 Blomster omtrent som P. acaulis og Skaft af forskjellig Længde. 

 Fra Hr. Bergstedt har jeg under Navn af P. unicolor mod- 

 taget talrige levende Planter, der dels vare typiske, men 

 noget storblomstrede Former af P. officinalis, dels Former 



